എംജി റോഡ് വികസന നടപടികള്ക്ക് തുടക്കം തൃശൂര് നഗരത്തില് എംജി റോഡിലെ വികസന നടപടികള്ക്ക് തുടക്കം. നിര്മാണം ആരംഭിക്കുന്നതിന്റെ ഭാഗമായി മേയര് എം കെ വര്ഗീസിന്റെ നേതൃത്വത്തിലുള്ള സംഘം എംജി റോഡ് സന്ദര്ശിച്ചു. നഗരത്തിലേയ്ക്ക് പ്രവേശിക്കുന്നതിനുള്ള പ്രധാന പാതയായ എംജിറോഡിലെ ഗതാഗതക്കുരുക്കിനാണ് പരിഹാരമാവുന്നത്. വി എസ് സുനില്കുമാര് മന്ത്രിയായിരിക്കെ നടത്തിയ ഇടപെടലിന്റെ ഭാഗമായി സംസ്ഥാന സര്ക്കാര് ബജറ്റില് ഉള്പ്പെടുത്തി എംജി റോഡ് വികസനത്തിന് ഏഴ് കോടി അനുവദിച്ചിരുന്നു. പ്രാരംഭ നടപടികള്ക്കായി അതിന്റെ 20 ശതമാനമായ 1 കോടി 40 ലക്ഷം രൂപ അനുവദിച്ചിരുന്നു. ഈ ഫണ്ട് ഉപയോഗപ്പെടുത്തി യുദ്ധകാലാടിസ്ഥാനത്തില് റോഡിന്റെ വികസന പ്രവര്ത്തനങ്ങള് ആരംഭിക്കുമെന്ന് മേയര് എം കെ വര്ഗീസ് അറിയിച്ചു. ഡെപ്യൂട്ടി മേയര് രാജശ്രീ ഗോപന്, സ്റ്റാന്ഡിങ് കമ്മിറ്റി അധ്യക്ഷരായ പി കെ ഷാജന്, വര്ഗീസ് കണ്ടംകുളത്തി, ജോണ് ഡാനിയേല്, ഷീബ ബാബു, സാറാമ്മാ റോബ്സണ്, സൂപ്രണ്ടിങ്ങ് എന്ജിനിയര് ഷൈബി ജോര്ജ്, അഡീഷണല് സെക്രട്ടറി വി സി അരുണ് കുമാര് എന്നിവര് മേയറോടൊപ്പം ഉണ്ടായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആന്റിബയോട്ടിക് സാക്ഷരതയിലേക്ക് : വീണാ ജോര്ജ് കേന്ദ്ര സര്ക്കാരിന്റെ വയോശ്രേഷ്ഠ സമ്മാന് കേരളത്തിന് ജിഎസ്ടി വന്നാല് പെട്രോളും ഗ്യാസാകും പാചകവാതകത്തിന് കൂട്ടിയത് 290 രൂപ